

הבית היהודי– תלמוד הלכה ומנהג

ד"ר ישעיהו בן פזי

**שם הקורס באנגלית: Talmud, Jewish Law and Customs- The Jewish Home**

**מספר הקורס:** 02-513-95

**סוג הקורס:** הרצאה

**היקף שעות**: 2 ש"ש

**שנה"ל**: קיץ תשע"ט

**א. מטרות הקורס ותוצרי למידה:**

מטרת הקורס להפגיש את הסטודנט עם ספרות ההלכה והמנהג היהודית בנושאים שונים הקשורים לפריון וילודה. הסטודנט ילמד להבחין בין התקופות השונות שבה נוצרה ספרות זו החל מתקופת התלמוד ועד העידן המודרני. הסטודנט ייחשף למגוון שאלות אתיות והלכתיות הצומחות בעידן המודרני בעקבות התפתחות הטכנולוגיה הרפואית בתחומי פריון וילודה, וכן עם דרכי ההתמודדות של ההלכה היהודית עם בעיות אלו.

**ב. תוכן הקורס:** (רציונל, נושאים)

התפתחות הטכנולוגיה הרפואית בעידן המודרני מאפשרת להציע פתרונות מגוונים לבעיות בתחומי פריון וילודה. פתרונות אלו מאתגרים את ההלכה היהודית המסורתית ומציבים שאלות רבות בתחומי האתיקה וההלכה. הקורס יעסוק בקונפליקטים שבין ההלכה לפתרונות הפוריות המוצעים בעידן המודרני ובדרכים שפוסקי הלכה בדורות האחרונים גיבשו להתמודדות אתם. החלק הראשון של הקורס יעסוק בתחומי הפריון והילודה כפי שהתגבשו בהלכה היהודית לדורותיה. החלק השני של הקורס יעסוק באתגרים הנובעים מהתפתחות הטכנולוגיה הרפואית, בבעיות החדשות שההלכה היהודית נדרשת להתמודד, ובגישות השונות שפיתחו פוסקי הלכה שונים להתמודדות אתם.

**מהלך השיעורים:**

הרצאה פרונטלית, עיון במגוון מקורות המצויים בידי הסטודנטים.

**תכנית הוראה מפורטת לכל השיעורים וקריאה נדרשת:**

|  |  |  |
| --- | --- | --- |
| מס' הרצאה | הנושא | קריאה |
| 1-3 | היחס לפריון וילודה במקרא (3הרצאות) |  |
| 4-5 | היחס לפריון וילודה בתקופת המשנה והתלמוד (2 הרצאות) | 3 (עמ' 33‑65) |
| 6-7 | היחס בין נישואין למצוות פו"ר (2 הרצאות) | 5 (עמ' 81‑84) |
| 8-9 | הבדלים מגדריים בחובת קיום מצות פו"ר (2 הרצאות) | 5 (עמ' 39‑47) |
| 10 | זכות האמהות – זכותה של האשה להביא ילדים לעולם | 5 (עמ' 74‑75) |
| 11 | גיל הנישואין ודחייתו (קיום מצוות פריה ורביה) מחמת לימודים או צרכי פרנסה | 3 (עמ' 73‑101) |
| 12-13 | כיצד מתקיימת מצוות פו"ר - מספר ילדים ומינם (2 הרצאות) | 5 (עמ' 44‑49) |
| 14-15 | כיצד נוהג זוג חשוך ילדים: מסורת ושינוי (2 הרצאות) | 5 (עמ' 54‑65) |
| 16 | הזרעה המבוצעת מזרע הבעל: | 6,13,15 |
| 17 | הזרעה המבוצעת מתורם זר לאישה נשואה/ פנויה | 1,15 |
| 18 | הזרעה מלאכותית מזרעו של המת | 8,9 |
| 19 | הפריה חוץ גופית מביצית האישה וזרע הבעל | 1,13,17 |
| 20 | הפריה חוץ גופית מתרומת ביצית וזרע הבעל | 10 |
| 21 | הפריה חוץ גופית של אם נושאת (פונדקאות) עבור בעל ואשה | 10 |
| 22 | הפריה חוץ גופית לאם יחידנית |  |
| 23-24 | תכנון משפחה ושימוש באמצעים למניעת הריון (2 הרצאות) | 5 (עמ' 50‑53), 10 (עמ' 137‑148) |
| 25-27 | מעמדו של עובר והפסקת הריון (3 הרצאות) | 2,11,12 |

**ג. דרישות קדם:**

אין דרישות קדם.

**ד. חובות:**

בקורס זה יש חובת נוכחות לפחות ב-80% מההרצאות. סטודנט שיעדר מעל המותר ללא סיבה מוצדקת לא יורשה לגשת לבחינה.

**ה. מרכיבי הציון הסופי:**

בסוף הקורס תתקיים בחינה רב-ברירתית (אמריקאית). ציון הבחינה מהווה 100% ממשקל הציון הסופי.

**ו. ביבליוגרפיה:**

**קריאת חובה:**

1. י' לוי, "הפריה מלאכותית והנדסה גנטית: בעיות בהלכה ובהשקפה", עולמות נפגשים (תשס"ג) עמ' 301-293.
2. ד' סינקלר, "האיסור המשפטי על איסור הפלה במשפט העברי בהשוואה לשיטות משפט אחרות", שנתון המשפט העברי ה (1978) עמ' 177-207.
3. ע' שרמר, זכר ונקבה בראם – הנישואים בשלהי הבית השני ובתקופת המשנה והתלמוד, עמ' 33‑65.
4. ד' רוס, "הזרעה מלאכותית לאשה פנויה", נשים בדיון ההלכתי (1998) עמ' מה-עב.

**קריאת מומלצת**

|  |
| --- |
|  |
| 1. אליקים ג' אלינסון, האשה והמצוות ספר שלישי: איש ואשתו, ירושלים, תש"ן. |
| 1. י' גרין, "הזרעה מלאכותית כפתרון ל'עקרות הדתית' ", אסיא י (תשמד) עמ' 17-29. |
| 1. מ' הכהן, "אימוץ ילדים בהשקפת היהדות" ספר חיי אדם: לידה, 1991, עמ' 98-82 |
| 1. מ' הלפרין, "מעמד הלכתי של הנולד מהזרעה מלאכותית לאחר מות אביו", דברים שיש בהם שיעור (תשס"ה) עמ' 180-195. |
| 1. מ' הלפרין, "הזרעה מלאכותית לאחר מיתה – איסור והיתר", אסיא כ (תשס"ו) עמ' 113-123. |
| 1. הלפרין, מציאות ורפואה בסדר נשים, אסופת מאמרים, מהדורה שניה מורחבת, ירושלים תשע"א |
| 1. י' הנקין, "הפלה קודם ארבעים יום", אסיא טו (תשנ"ז) עמ' 145-133. |
| 1. י' זילברשטיין, "דילול עוברים בהלכה", אסיא מה-מו (טבת תשמ"ט). |

1. ב' פינקלשטיין, "הפריה חוץ גופית לצורך בחירת המין הרצוי", תחומין כז (תשס"ז) עמ' 143-138.
2. מ' צוריאל, "הפלת עובר שאובחנה בו מחלה קשה", תחומין כה (תשס"ה) עמ' 78-64.
3. א' שטיינברג, אנציקלופדיה הלכתית רפואית, ערך 'הזרעה מלאכותית', כרך ו, ירושלים תשנ"ו
4. א' שטיינברג, אנציקלופדיה הלכתית רפואית, ערך 'עובר', כרך ו, ירושלים תשנ"ו.
5. א' ח' שרמן, "הפריה חוץ גופית אצל זוג פרוד" תחומין כב (תשס"ב) עמ' 392-403.

**ספרי הלימוד (textbooks):** חוברת הקורס